வல்லான் அல்லாஹ் மனிதகுலத்தை வழிநடத்திச் செல்ல மனிதர்களிலே சிலரை தேர்ந்தெடுத்து, அவர்களை இறைத்தூதராக அனுப்பிய போது அவரை அவரது சமதாயத்தவர் அனைவரும் ஏற்றுக்கொண்டதாக வரலாறு இல்லை. தூதரின் மீது நம்பிக்கை கொள்ளாத இறை மறுப்பாளர்கள் அவரது பிரச்சாரத்திற்கு எதிர்ப்பாகவும் மேலும் அவரின் உயிருக்கும் அச்சுறுத்தலாகவும் இருப்பார்கள். எதிரிகளின் அக்கிரம அராஜகங்கள் எல்லை மீறிப் போக ஆரம்பிக்கிற போது அல்லாஹ் இரண்டு விதமான தீர்வுகளை வகுத்து வைத்திருந்தான். ஒன்று, எதிரிகளை அழித்து விடுவது, மற்றொன்று, இறைத்தூதரை அவருடைய சொந்த நாட்டை விட்டு ஹிஜ்ரத் செய்யவைப்பது.